user
1.கொடுக்கப்பட்ட வேர் வார்த்தையைப் பயன்படுத்தி சொற்றொடர்களை உருவாக்கவும்: 'கொடு'
(செய்தித் தொடர், கட்டளைத் தொடர், தெரிநிலை வினையெச்சத் தொடர்)                            
2.சொல்லிலக்கணம் பற்றி விவரிக்க


assistant
விடை:
பாரி நெல்லிக்கனி கொடுத்தான்  – இது செய்தித் தொடர் ஆகும்.
ஏழைக்குப் பொருளைக் கொடு – இது கட்டளைத் தொடர் ஆகும்.
மன்னர் நிறைய கொடுத்தார் – இது தெரிநிலை வினையெச்சத் தொடர் ஆகும்                                
இலக்கணம் : மனிதனை விலங்கிலிருந்து வேறுபடுத்துவது மொழி. ஒருவர் தம் கருத்தை வெளிப்படுத்தவும், அதனைக் கேட்போர் புரிந்துகொள்ளவும் கருவியாக அமைவதும் மொழியே.அம்மொழியைப் பிழையின்றிப் பேசவும் கேட்கவும் படிக்கவும் எழுதவும் துணைசெய்வது இலக்கணம் ஆகும்.இதனை எழுத்து, சொல், பொருள், யாப்பு, அணி ஆகிய ஐந்து பிரிவுகளே ஆகும். 
தமிழ் இலக்கணத்தின் ஐந்து பிரிவுகளில் ஒன்றான சொல் இலக்கணம் பற்றி அறிந்துக் கொள்வோம். சொல்லிலக்கணம்.
 'பூ மலர்ந்தது.' 
'மாடு புல் தின்றது.' 
ஓர் எழுத்து தனித்தோ, பல எழுத்துகள் சேர்ந்தோ பொருள் தரும் வகையில் அமைவது சொல் ஆகும். 
அது, இரு திணைகளையும் ஐந்து பால்களையும் குறிக்கும்.மூவகை இடங்களிலும் வரும்.உலக வழக்கிலும் செய்யுள் வழக்கிலும் வரும்.வெளிப்படையாகவும் குறிப்பாகவும் விளங்கும்.தமிழில் சில எழுத்துகள் தனித்து நின்று பொருள் தரும். ஒன்றுக்கு மேற்பட்ட எழுத்துகள் தொடர்ந்து வந்தும் பொருள் தரும். இவ்வாறு பொருள் தருபவை சொல் எனப்படும்.
சொற்கள் எடுத்துக்காட்டு
ஈ, பூ,மை (சில எழுத்துகள் தனித்து பொருள் தரும் - ஒரேழுத்து ஒரு மொழி)
கல், கடல், தங்கம் (ஒன்றுக்கு மேற்பட்ட எழுத்துகள்)
பூ மலர்ந்தது.
மாடு புல் தின்றது.
நன்னூல் கூறும் இலக்கணம்
"ஒருமொழி தொடர்மொழி பொதுமொழி என்றா
இருதிணை ஐம்பால் பொருளையும் தன்னையும்
மூவகை இடத்தும் வழக்கொடு செய்யுளின்
வெளிப்படை குறிப்பின் விரிப்பது சொல்லே" - நன்னூல் 259
தனிமொழி, தொடர்மொழி, பொதுமொழி என மொழி மூன்று பிரிவினதாய், உயர்திணை, அஃறிணை என்னும் ஐம்பால் பொருளையும், தன்னையும், தன்மை, முன்னிலை, படர்க்கை என்னும் மூவிடத்திலும், வழக்கிலும் செய்யுளிலும், வெளிப்படையாகவும் குறிப்பாகவும் விளக்குவது சொல்லாகும்.
சொல் தரும் வேறு பொருள்
மொழி, பதம், கிளவி என்பன சொல் என்னும் பொருள் தரும் வேறு சொற்களாகும்.
பதம்	
பகுபதம் - பகுக்கவியலும் பதம் ;
பகாப்பதம் - பகுக்கவியலாப் பதம்
மொழி	தனிமொழி, தொடர்மொழி, பொதுமொழி
கிளவி	இரட்டைக்கிளவி ( இரட்டைச்சொல் )
சொல் இலக்கணம் பற்றி கூறும் தமிழ் நூல்கள்
தொல்காப்பிய எழுத்து, சொல் ஆகிய அதிகாரங்களை அடிப்படையாகக்கொண்டு, நன்னூல், நேமிநாதம் ஆகிய இலக்கண நூல்கள் தோன்றின.சொல்லதிகாரம் மட்டும் அமைந்த இலக்கண நூல்கள் பிரயோக விவேகம், இலக்கணக்கொத்து என்பனவாகும்.
சொல் பாகுபாடு
"இயற்சொல் திரிசொல் இயல்பில் பெயர்வினை
எனஇரண் டாகும் இடைஉரி அடுத்து
நான்கு மாம், திசை வடசொல், அணு காவழி" - நன்னூல் 270
சொல் இலக்கணம் இரண்டு வகைப்படும்.
சொல்களை இலக்கண அடிப்படையிலும், இலக்கிய அடிப்படையிலும் இரு பிரிவுகளாகப் பிரிப்பர்.
சொற்களின் இலக்கண வகை:
1 பெயர்ச்சொல், 2. வினைச்சொல், 3. இடைச்சொல், 4. உரிச்சொல் என நான்கு.
சொற்களின் இலக்கிய வகைகள்:
1.இயற்சொல், 2.திரிசொல், 3.திசைச்சொல், 4.வடசொல் என நான்கு.
எழுவாய் 
ஒரு செயலைச் செய்கின்ற பொருள் எழுவாய் எனப்படும். 
ஒரு சொற்றொடரில் யார்? எவன்? எது? எவள்? எவை? என்னும் வினாவிற்கு விடையாக தொடரில் வருபவை எழுவாய். 
பயனிலைமுதலில் வரும் ஒரு சொற்றொடரின் பொருளை முடித்து நிற்கும் சொல் பயனிலை எனப்படும். 
தொடரின் இறுதியில் வரும் வினைச்சொல். 
செயப்படுபொருள் எழுவாயினால் செய்யப்படுகின்ற பொருளே செயப்படுபொருள் ஆகும். 
ஒரு தொடரில் எதை? அல்லது எவற்றை? என்னும் வினாவிற்கு விடையாக பொருள் அமைவது செயப்படுபொருள் ஆகும். 
எழுவாய்க்கும் பயனிலைக்கும் இடையில் வரும். 
எழுவாய், பயனிலை, செயப்படு பொருள் எடுத்துக்காட்டு 
வள்ளி பாடம் படித்தாள். 
இதில், 
வள்ளி - எழுவாய் 
படித்தாள் - பயனிலை
பாடம் - செயப்படு பொருள்.  
.